**SVET JAVNEGA ZAVODA TURIZEM LJUBLJANA**

***r a z p i s u j e***

na podlagi 20. člena Sklepa o ustanovitvi javnega zavoda Turizem Ljubljana (Uradni list RS, št. 79/09) ter 27. in 28. člena Statuta javnega zavoda Turizem Ljubljana (številka S-03/2010 z dne 7. 1. 2010)

prosto delovno mesto

**DIREKTOR**

**JAVNEGA ZAVODA TURIZEM LJUBLJANA**

Za direktorja je lahko imenovan, kdor poleg splošnih zakonskih pogojev izpolnjuje še naslednje pogoje:

* specializacija po visokošolski izobrazbi (prejšnja) ali visokošolska univerzitetna izobrazba

(prejšnja) ali magistrska izobrazba ekonomske, pravne ali druge ustrezne smeri;

* najmanj osem let delovnih izkušenj, od tega najmanj tri leta pri opravljanju vodstvenih ali

vodilnih del;

* vsestranske izkušnje in operativno poznavanje vseh področij turističnih segmentov;
* višja raven znanja vsaj enega svetovnega jezika;
* višja raven znanja slovenskega jezika;
* državljanstvo Republike Slovenije;
* organizacijske sposobnosti;
* sposobnost vodenja skupine in timskega dela.

Kandidat mora predložiti vizijo razvoja, program dela zavoda in življenjepis s točnimi opisi del in nalog, ki so jih doslej opravljali.

Direktor bo imenovan za mandatno dobo štirih let.

K prijavi morajo kandidati predložiti naslednja dokazila:

* *Kot dokazilo o doseženi izobrazbi kandidat predloži fotokopijo diplome.*
* *Kot dokazilo o najmanj osmih letih delovnih izkušenj kandidat predloži fotokopijo delovne knjižice oziroma ustrezno dokazilo.*
* *Kot dokazilo o najmanj treh letih opravljanja vodstvenih ali vodilnih del kandidat predloži pisno potrdilo delodajalca oziroma ustrezno dokazilo.*
* *Kot dokazilo o višji ravni znanja svetovnega jezika se šteje potrdilo institucij, ki izdajajo potrdila o znanju jezika na višji ravni (raven B2).*

Vsa dokazila morajo biti predložena v uradnem jeziku Republike Slovenije. Če so potrdila priložena v tujih jezikih, je potrebno priložiti uraden prevod.

Kandidati, ki izpolnjujejo pogoje, pošljejo prijave z dokazili o izpolnjevanju razpisnih pogojev v 15 dneh po objavi razpisa v zaprti kuverti na naslov: **Turizem Ljubljana, Krekov trg 10, 1000 Ljubljana**, s pripisom »**Razpis za direktorja javnega zavoda Turizem Ljubljana«.**

V izbirni postopek se bodo uvrstile samo popolne in pravočasno prispele vloge kandidatov, ki bodo izpolnjevali razpisne pogoje. Za nepopolno vlogo bo Razpisna komisija štela tudi vlogo, ko kandidat ne priloži zahtevanih dokazil v objavi razpisa ter vlogo, iz katere ni mogoče razbrati, ali kandidat izpolnjuje razpisne pogoje.

Z odločitvijo Sveta javnega zavoda Turizem Ljubljana bodo prijavljeni kandidati seznanjeni najkasneje v osmih dneh po sprejetju sklepa o imenovanju.

Morebitne dodatne informacije dobite vsak dan od 10. do 12. ure na tel. št: 01/306-45-18 v kadrovski službi zavoda, ga. Katja Hrvatin Rakar.

V besedilu javnega razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.